Мікіта Букаткін

**Мікіта Букаткін** ( 7 сакавіка 1988 году, Менск, БССР) — беларускі футбаліст, паўабаронца і гуляючы трэнэр сталічнага клюбу СДЮШАР-3 БФСТ «Дынама».

## Кар’ера
### Клюбная
Выхаванец СДЮШАР менскага «Дынама». З 2005 году выступаў за дубль салігорскага «Шахцёра». З 2007 году пачаў трапляць у асноўны склад, у 2008 годзе замацаваўся ў ім. У траўні 2009 году разам з Аляксеем Сучковым быў адлічаны з салігорскага «Шахцёру» за «парушэньне спартовага рэжыму». Сам Мікіта гэты факт адмаўляў, вінавацячы ва ўсім трэнэра і доктара.

Пасьля гэтых падзеяў перайшоў у наваполацкі «Нафтан». У сэзоне 2012 году быў капітанам наваполацкай каманды. Разам з клюбам здабыў Кубак Беларусі 2012 году. У сьнежні 2012 году перайшоў у клюб «Менск». У менскім клюбе зноў здабыў Кубак Беларусі. Выступаў пераважна на пазыцыі апорнага паўабаронцы. Па заканчэньні сэзону спрабаваў працаўладкавацца ў Расеі, але ня даў рады ў гэтай справе.

У студзені 2014 году падпісаў кантракт зь «Белшынай». У складзе бабруйскага клюбу звычайна гуляў на пазыцыі атакуючага паўабаронцы. У чэрвені 2014 году адсутнічаў праз траўму, пазьней вярнуўся ў асноўны склад. У сьнежні 2014 году кантракт зь «Белшынай» быў скасаваны. Яшчэ ўвосень 2014 году цікавасьць да Букаткіна мела кракаўская «Вісла», аднак у лютым 2015 году беларус падпісаў кантракт на адзін год з узбэцкім клюбам «Машал».

У лютым 2016 году вярнуўся ў бабруйскую «Белшыну». У ліпені таго ж году перайшоў у берасьцейскае «Дынама»», дзе замацаваўся ў якасьці асноўнага апорнага паўабаронцы. У першай палове 2017 году заставаўся гульцом асновы ды часам выконваў функцыі капітана каманды. У ліпені 2017 году кантракт паўабаронцы з «Дынама» быў скасаваны. У жніўні 2017 году падпісаў кантракт з клюбам «Іслач». Замацаваўся ў асноўным складзе каманды і дапамог ёй паводле вынікаў сэзону 2017 захаваць месца ў Найвышэйшай лізе. У студзені 2018 году меў намер працягнуць кар’еру за мяжой, аднак у выніку падоўжыў пагадненьне зь «Іслаччу». У сэзоне 2018 году ўсьцяж быў гульцом пачатковага складу. У сьнежні 2018 году па заканчэньні кантракту пакінуў «Іслач».

У студзені 2019 году перайшоў у берасьцейскі «Рух»». Быў адным з асноўных гульцоў каманды, паводле вынікаў сэзону 2019 году дапамог ёй прабіцца ў Найвышэйшую лігу. У студзені 2020 году па заканчэньні кантракту пакінуў «Рух». У сакавіку 2020 году прыбыў у стан казаскага клюбу «Алтай», у красавіку быў унесены ў заяўку клюбу на сэзон. У сакавіку 2021 году вярнуўся ў Беларусь, дзе прыяднаўся да «Астраўцу». Дапамог клюбу паводле вынікаў сэзону 2021 году перамагчы ў Другой лізе.

У лютым 2022 году пакінуў «Астравец» і стаў гуляючым трэнэрам каманды СДЮШАР-3 БФСТ «Дынама».

### Міжнародная
Разам з моладзевай зборнай Беларусі станавіўся бронзавым прызэрам чэмпіянату Эўропы па футболе ў 2011 годзе. Пасьля гуляў таксама за алімпійскую зборную.

## Дасягненьні
### Клюбныя
**«Шахцёр»**:
* Бронзавы прызэр чэмпіянату Беларусі: 2007

**«Менск»**:
* Уладальнік Кубка Беларусі: 2013

**«Дынама» Берасьце**:
* Уладальнік Кубка Беларусі: 2017

### Міжнародныя
**Беларусь (да 21)**:
* Бронзавы прызэр моладзевага чэмпіянату Эўропы: 2011

## Статыстыка

## Крыніцы

## Вонкавыя спасылкі
* Статыстыка на сайце sportbox.ru
* Статыстыка «ПБ-Инфо»
* Профіль на soccerway.com

Катэгорыя:Нарадзіліся ў Менску
Катэгорыя:Беларускія футбалісты